משבר הקורונה שינה אפילו את הרכב האשפה המטופלת בדודאים. בדרך כלל, לפני הפסח, נזרקים ספות, שולחנות סלון, מקררים וצעצועים. השנה אתר דודאים מדווח על ירדה משמעותית בפסולת היבשה.
"בכל שנה אנו רואים עליה של מעל 30% בפסולת היבשה בסמוך לחג הפסח" מספר מנכ"ל דודאים, ניר בר-דוד. "השנה, בשל משבר הקורונה ניתן לראות עליה של אחוזים בודדים בפסולת זו".
"הפארק לטיפול, מיון וחינוך סביבתי דודאים מקבל את הפסולת של תושבי הדרום והנגב. בכל שנה סמוך לחג הפסח אני רואה כמויות של רהיטים ראויים שזקוקים אולי למעט שיפוץ ומוצרי חשמל וצעצועים שהיו בקלות יכולים להיות מועברים לתרומה. השנה, בעקבות משבר הקורונה אפשר לראות ירידה משמעותית בכמויות הפסולת. אני מקווה שגם כשנצא מהמשבר, אנשים יבינו שאפשר להתנהל גם אחרת ונראה שינוי גם בתרבות הצריכה במדינה", מספר בר-דוד.